Tinaminiai

Tinaminiai (Tinamidae) – tinaminių paukščių (Tinamiformes) būrio šeima.

Kūnas 14-50 cm ilgio, masė 43-1800 g. Snapas plonas, ilgokas, truputį nulenktas žemyn. Kai kurios rūšys ant galvos turi nedidelį kuodelį. Sparnai trumpi, platūs. Uodega labai trumpa. Plunksnų spalva rudai pilka su vos pastebimomis juostelėmis ir dėmelėmis. Kai kurių rūšių yra ryškus lytinis dimorfizmas. Kojos stiprios, su 3 ar 4 pirštais. Gerai bėgioja, menkai skraido.

Aktyvūs sutemomis ir naktį. Paplitę Pietų ir Centrinėje Amerikoje. Deda 1-10 kiaušinių. Peri patinas 16-20 dienų.

 Sistematika 
Pagal morfologinius ir molekulinius-genetinius duomenis tinaminiai paukščiai yra artimi strutiniams paukščiams. Anksčiau jie buvo priskirti vištiniams paukščiams, kadangi į juos panašūs savo išvaizda. Dabar tinaminiai paukščiai išskirti į atskirą savarankišką būrį, kuriame yra tik viena tinaminių šeima. 

Pagal gyvenamą vietą tinaminių šeima skirstoma į du pošeimius: miškiniai tinamai ir stepiniai tinamai. Pirmieji gyvena tropiniuose miškuose, o antrieji atvirose vietovėse. Atskirti šiuos pošeimius galima pagal šnervių padėtį. Stepinių tinamų šnervės yra prie snapo pagrindo, o miškinių ties snapo viduriu. 

 Rūšys 
Iš viso yra 9 gentys ir 47 rūšys.
 Pošeimis. Miškiniai tinamai (Tinaminae)
 Didieji tinamai (Tinamus)
 Didysis tinamas (Tinamus major)
 Baltagerklis tinamas (Tinamus guttatus)
 Ochrinis tinamas (Tinamus solitarius)
 Juodasis tinamas (Timamus osgoodi)
 Pilkasis tinamas (Tinamus tao)
 Trijuosčiai tinamai (Nothocercus)
 Kalninis tinamas (Nothocercus bonapartei)
 Raudongalvis tinamas (Nothocercus julius)
 Tamsiagalvis tinamas (Nothocercus nigrocapillus)
 Tikrieji tinamai (Crypturellus)
 Berlepšo tinamas (Crypturellus berlepschi)
 Crypturellus cinereus
 Mažasis tinamas (Crypturellus soui)
 Baltaakis tinamas (Crypturellus ptaritepui)
 Rudasis tinamas (Crypturellus obsoletus)
 Banguotasis tinamas (Crypturellus undulatus)
 Pilkakaktis tinamas (Crypturellus transfasciatus)
 Brazilinis tinamas (Crypturellus strigulosus)
 Pilkakojis tinamas (Crypturellus duidae)
 Raudonkojis tinamas (Crypturellus erythropus)
 Geltonkojis tinamas (Crypturellus noctivagus)
 Juodagalvis tinamas (Crypturellus atrocapillus)
 Crypturellus cinnamomeus
 Crypturellus boucardi
 Tamsusis tinamas (Crypturellus kerriae)
 Margasis tinamas (Crypturellus variegatus)
 Crypturellus brevirostris
 Crypturellus bartletti
 Trumpasnapis tinamas (Crypturellus parvirostris)
 Crypturellus casiquiare
 Crypturellus tataupa
 Pošeimis. Stepiniai tinamai (Rhynchotinae)
 Raudonsparniai tinamai (Rhynchotus)
 Raudonsparnis tinamas (Rhynchotus rufescens)
 Kalniniai tinamai (Nothoprocta)
 Tačanovskio tinamas (Nothoprocta taczanowskii)
 Kalinovskio tinamas (Nothoprocta kalinowskii)
 Nothoprocta ornata
 Čilinis tinamas (Nothoprocta perdicaria)
 Gauruotasis tinamas (Nothoprocta cinerascens)
 Andų tinamas (Nothoprocta pentlandii)
 Kreivasnapis tinamas (Nothoprocta curvirostris)
 Trumpauodegiai tinamai (Nothura)
 Baltapilvis tinamas (Nothura boraquira)
 Smulkusis tinamas (Nothura minor)
 Darvino tinamas (Nothura darwinii)
 Dėmėtasis tinamas (Nothura maculosa)
 Čako tinamas (Nothura chacoensis)
 Nykštukiniai tinamai (Taoniscus)
 Nykštukinis tinamas (Taoniscus nanus)
 Kuoduotieji tinamai (Eudromia)
 Kuoduotasis tinamas (Eudromia elegans)
 Miškinis tinamas (Eudromia formosa)
 Patagoniniai tinamai (Tinamotis)
 Patagoninis tinamas (Tinamotis pentlandii)
 Tinamotis ingoufi

 Galerija 

Kategorija:Tinaminiai